ပြည်သူ့လွှတ်တော်

**ပြည်သူ့လွှတ်တော်**သည် မြန်မာနိုင်ငံ၏ ၂၀၀၈ ခုနှစ် ဖွဲ့စည်းပုံအခြေခံဥပဒေအရ ပေါ်ပေါက်လာသော ပြည်ထောင်စုလွှတ်တော်၏ အောက်လွှတ်တော် ဖြစ်သည်။ ပြည်သူ့လွှတ်တော်ကို မြို့နယ်အခြေခံ၍ ရွေးကောက်တင်မြှောက်ထားသော ပြည်သူ့ကိုယ်စားလှယ် ၃၃၀ ဦးနှင့် တပ်မတော်ကာကွယ်ရေးဦးစီးချုပ်က အမည်စာရင်းတင်သွင်းသော တပ်မတော်သားကိုယ်စားလှယ် ၁၁၀ ဦး၊ စုစုပေါင်း ၄၄၀ ဦးဖြင့် ဖွဲ့စည်းထားသည်။

လွှတ်တော်၏ သက်တမ်းမှာ ငါးနှစ်ဖြစ်ပြီး နိုင်ငံတော်၏ ဥပဒေပြုရေး၊ အမျိုးသားစီမံကိန်းနှင့် ဘတ်ဂျက်အတည်ပြုခြင်း၊ အစိုးရအဖွဲ့၏ လုပ်ဆောင်ချက်များကို ထိန်းကျောင်းတည့်မတ်ပေးခြင်းစသည့် တာဝန်များကို အဓိကဆောင်ရွက်သည်။ 

ပြည်သူ့လွှတ်တော်ရုံးစိုက်ရာ နေရာမှာ နေပြည်တော်မြို့၊ ဇမ္ဗူသီရိမြို့နယ်ရှိ လွှတ်တော်အဆောက်အအုံဝင်းအတွင်း တည်ရှိသည်။

## သမိုင်းကြောင်းနှင့် ဖွဲ့စည်းပုံ 
ပထမအကြိမ် ပြည်သူ့လွှတ်တော် သက်တမ်းကို ၂၀၀၈ ဖွဲ့စည်းပုံအခြေခံဥပဒေ ပုဒ်မ ၄၄၃ နှင့် ပြည်သူ့လွှတ်တော်ဆိုင်ရာ ဥပဒေ ပုဒ်မ ၃၂ တို့အရ ၂၀၁၁ ခုနှစ်၊ ဇန်နဝါရီလ ၃၁ ရက်နေ့တွင် စတင်ခေါ်ယူခဲ့သည်။  

ပထမဆုံးသော ပြည်သူ့လွှတ်တော်၏ ယာယီသဘာပတိအဖြစ် ဦးဌေးဦးက ဆောင်ရွက်ခဲ့ပြီး၊ ရွေးကောက်ခံဥက္ကဋ္ဌအား တာဝန်မလွှဲပြောင်းမီအထိ ကြီးကြပ်ကွပ်ကဲခဲ့သည်။

ပြည်သူ့လွှတ်တော် အမတ်ဦးရေ အများဆုံးအမတ် ၄၄၀ နှင့်သာ ဖွဲ့စည်းနိုင်ပြီး ၎င်းတို့မှာ မဲဆန္ဒနယ်အခြေပြု ကိုယ်စားလှယ် ၃၃၀ ဦးနှင့် တပ်မတော်သား ကိုယ်စားလှယ် ၁၁၀ ဦးတို့ ဖြစ်နိုင်သည်။ 

## ခေါင်းဆောင်မှု 
## ကော်မတီ၊ ကော်မရှင်များ
ပြည်သူ့လွှတ်တော်ဆိုင်ရာ ကော်မတီများနှင့် ကော်မရှင်များသည် လွှတ်တော်၏ လုပ်ငန်းတာဝန်များကို ပိုမိုထိရောက်စွာ ဆောင်ရွက်နိုင်ရန်အတွက် သက်ဆိုင်ရာ ကဏ္ဍအလိုက် ကျွမ်းကျင်သူ လွှတ်တော်ကိုယ်စားလှယ်များဖြင့် ဖွဲ့စည်းထားသောအဖွဲ့များ ဖြစ်ကြသည်။ ဤအဖွဲ့အစည်းများသည် ဥပဒေကြမ်းများကို စိစစ်ခြင်း၊ သက်ဆိုင်ရာဝန်ကြီးဌာနများ၏ လုပ်ဆောင်ချက်များကို စောင့်ကြည့်လေ့လာခြင်းနှင့် ပြည်သူ့အကျိုးပြုကိစ္စရပ်များကို အကြံပြုတင်ပြခြင်းတို့ကို ဆောင်ရွက်ရသည်။ ဖွဲ့စည်းပုံအခြေခံဥပဒေအရ ပြည်သူ့လွှတ်တော်တွင် အမြဲတမ်းကော်မတီ လေးခုအပြင် လိုအပ်ချက်အရ အခြားကော်မတီနှင့် ကော်မရှင်များကိုလည်း ယာယီ သို့မဟုတ် အတည်တကျ ဖွဲ့စည်းခွင့်ရှိသည်။

## မဲဆန္ဒနယ် သတ်မှတ်ခြင်း 
### ၂၀၂၅ ခုနှစ်၊ အထွေထွေရွေးကောက်ပွဲ 
ပြည်ထောင်စုရွေးကောက်ပွဲကော်မရှင်သည် ၂၀၂၅ ခုနှစ် ပါတီစုံဒီမိုကရေစီ အထွေထွေရွေးကောက်ပွဲအတွက် လွှတ်တော်အသီးသီး၏ မဲဆန္ဒနယ်မြေများကို ၂၀၂၅ ဩဂုတ်လ ၁၅ ရက်နေ့တွင် ထုတ်ပြန်လိုက်ပြီး ယင်းထုတ်ပြန်ချက်အရ ပြည်သူ့လွှတ်တော်အတွက်  မဲအများဆုံးရသူ အနိုင်ရယူစနစ် (FPTP) ဖြင့် ၃၃၀ နယ်ကို သတ်မှတ်ထားသည်။ 
## တတိယအကြိမ် ပြည်သူ့လွှတ်တော် 
တတိယအကြိမ် ပြည်သူ့လွှတ်တော် သက်တမ်းအတွက် အထွေထွေ ရွေးကောက်ပွဲတွင် စုစုပေါင်း ကိုယ်စားလှယ်နေရာ ၄၄၀ အနက် ၂၆၃ နေရာအား တိုက်ရိုက်ရွေးကောက်တင်မြှောက်ခဲ့ပြီး ၁၁၀ နေရာအား တပ်မတော်ကာကွယ်ရေးဦးစီးချုပ်မှ ခန့်အပ်ထားသည်။ 

ရွေးကောက်ပွဲကျင်းပခဲ့သည့် မဲဆန္ဒနယ် ၂၆၃ နေရာအနက် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီက ၂၃၁ နေရာဖြင့် အများဆုံး အနိုင်ရရှိခဲ့သည်။ အခြား တိုင်းရင်းသားပါတီများနှင့် ပါတီအသီးသီးက လက်ကျန်နေရာများကို ရရှိခဲ့ကြပြီး လစ်လပ်နေရာ ၆၇ နေရာ ရှိခဲ့သည်။ ထူးခြားမှုတစ်ခုအနေဖြင့် ရန်ကုန်တိုင်းဒေသကြီး၊ ကြည့်မြင်တိုင်မြို့နယ်မှ ဦးခင်လှိုင်သည်သာ တစ်သီးပုဂ္ဂလ ဝင်ပြိုင်မှုဖြင့် နေရာရသူဖြစ်သည်။

### ပါတီအလိုက် ပြည်နယ်နှင့် တိုင်းဒေသကြီးရှိ မဲဆန္ဒနယ်များတွင် နေရာရရှိမှု ဇယား 
## ဒုတိယအကြိမ် ပြည်သူ့လွှတ်တော် 
၂၀၁၅ ခုနှစ် နိုဝင်ဘာလ ၂၀ ရက်နေ့ အထွေထွေရွေးကောက်ပွဲရလဒ် အနှစ်ချုပ်များ ဖြစ်သည်။

မှတ်ချက်။ ၂၀၁၅ခုနှစ် နိုဝင်ဘာ ၂၀ရက် အထိ ရလဒ်များ ဖြစ်သည်။ ရှမ်းပြည်နယ်အတွင်းရှိ မြို့နယ် ၇ မြို့နယ်တွင် နယ်မြေမတည်ငြိမ်မှုကြောင့် ရွေးကောက်ပွဲ မပြုလုပ်ခဲ့ပေ။ တပ်မတော်သား ကိုယ်စားလှယ်များအား ဤဇယားတွင် မထည့်သွင်းထားပါ။

## ပထမအကြိမ် ပြည်သူ့လွှတ်တော် 
၂၀၁၀ပြည့်နှစ် အထွေထွေရွေးကောက်ပွဲရလဒ် ပြည်သူ့လွှတ်တော် နေရာများမှာ အောက်ပါအတိုင်းဖြစ်သည်။ 

### ပြည်နယ်နှင့်တိုင်းဒေသကြီးအသီးသီးအလိုက် ပြည်သူ့လွှတ်တော် အမတ်နေရာများ(၂၀၁၀) 
## မှတ်စု 
## ကိုးကား
ကဏ္ဍ:မြန်မာနိုင်ငံ၏ နိုင်ငံရေး
ကဏ္ဍ:ပြည်သူ့လွှတ်တော်